《侗伯立之立庵同出观荷》
清代·郑孝胥

伏中伏处动累日，乘兴追凉忽同出。荷塘联袂一延伫，红衣离披杂莲实。

夕阳略波弄金彩，西眺南开极蒙密。水乡渺渺入无际，安得扁舟逐明瑟。

旋过湖墅荫高柳，脱帽恣谈苦难毕。餦餭乳酪甚嘉惠，渴吻得之加纵轶。

论诗奋欲扫尘语，去就案头先涤笔。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。